אלן וורן

**מייקל אלן וורן** (באנגלית: **Michael Allan Warren**; נולד ב-26 באוקטובר 1948 בווימבלדון, לונדון) הוא צלם דיוקנאות, סופר ושחקן ממוצא אנגלי. וורן צילם דיוקנאות של מפורסמים רבים בסוף שנות ה-60, בשנות ה-70 ובשנות ה-80, לרבות בני משפחת המלוכה הבריטית, פוליטיקאים בעלי-השפעה ואמנים בתחומי המוזיקה והספרות וכן כמה אישים חשובים בהוליווד באותה תקופה.

## ראשית חייו
וורן גדל בלונדון שלאחר מלחמת העולם השנייה יחד עם אמו. בילדותו למד בבית הספר למשחק *Terry's Juveniles* ("הגוזלים של טרי"), במבנה תיאטרון דרורי ליין. באותה תקופה ניגש למבחני בד שונים ובהם קיבל תפקידים במספר הצגות. אחד מאותם תפקידים היה תפקיד ילד מספר בהצגה "*The Five O'clock Club*" ("מועדון השעה חמש"); בתפקיד זה התחבר עם אנשים שונים בתעשייה, ובהם עם מארק בולאן הצעיר (שהופיע אז בשם הבמה "טובי טיילר", ועתיד להפוך לסולן להקת "טי רקס"), שהעסיק את וורן בהמשך כמנהלו האישי.

## קריירת הצילום
בגיל 17 החל וורן את קריירת הצילום שלו, כששיחק במחזה *Forty Years On* של אלן בנט בכיכובו של ג'ון גילגוד בתיאטרון אפולו (Apollo Theatre) שברובע הווסט אנד. בתקופה זו רכש וורן את מצלמתו הראשון, מיד שנייה, והחל לצלם את עמיתיו השחקנים. עבודתו הגדולה הראשונה הייתה כאשר חברו מיקי דינס ביקש ממנו לתעד את נישואיו לג'ודי גרלנד, אירוע שסימן את תחילת הקריירה של וורן כצלם מקצועי. כשביקר בניו יורק מסיבות אישיות, נבחן למחזמר *Minnie's Boys* בברודוויי; עם זאת, לבסוף דחה את התפקיד שהוצע לו, כדי לחזור ללונדון ולנסות לבסס את עצמו כצלם מקצועי.

לאחר החלטתו לפתוח בקריירת צילום, החל לצלם דיוקנאות רבים של שחקנים, סופרים, מוזיקאים, פוליטיקאים וחברי משפחת המלוכה הבריטית. בתחילת שנות ה-80 החל בפרויקט אישי לצלם את כל דוכסי בריטניה, 26 הדוכסים שאינם שייכים למשפחת המלוכה וארבעת הדוכסים ששייכים אליה. יחד עם אנגוס מונטגו, הדוכס ה-12 ממנצ'סטר, הקים וורן את "קרן הדוכס" (*Duke's Trust*), ארגון צדקה לילדים נזקקים.

## פרויקטים בתחומים נוספים
ב-1999 הקים וורן חברת ביגוד בשם "סווידיש נייבי קלות'ינג" (*Swedish Navy Clothing*, מילולית: "ביגוד חיל הנחתים השוודי"), בעקבות מפגש שלו עם חיילי חיל הנחתים השוודי, שאותם צילם, ומהם שאב השראה.

בתחילת שנות ה-90 החל וורן לכתוב מחזות. את אחד מהם, *The Lady of Phillimore Walk*, ביים הבמאי הבריטי פרנק דנלופ (Frank Dunlop) והמבקרים השוו אותו למותחן *Sleuth* מאת אנתוני שאפר (Anthony Shaffer), זוכה פרס טוני למחזה הטוב ביותר. המחזה זכה גם להפקות בארצות הברית.

וורן המציא את ה-*Hankybreath* (הֵנְקִיבְּרֵת', "מטפחת הנשימה"), מטפחת שניתן לנשום דרכה אוויר מסונן מזיהום אוויר באמצעות מסנן פחמן. המטפחת תוכננה להיות בניחוח שמן אקליפטוס, אך שווקה לבסוף בניחוח פרחים. ההמצאה נובעת מניסיונו של וורן עם אסתמה בלונדון המזוהמת.

## גלריית דיוקנאות שצילם

קובץ:Noel Coward Allan warren.jpg|נואל קאוורד
קובץ:Stanley Holloway.jpg|סטנלי הולוויי
קובץ:Barbra_Streisand_Allan_Warren.jpg|ברברה סטרייסנד
קובץ:Dali Allan Warren.jpg|סלבדור דאלי
קובץ:Mae West Allan Warren.jpg|מיי וסט
קובץ:Dame Gracie Fields Allan Warren.jpg|גרייסי פילדס
קובץ:Liberace Colour Allan Warren.jpg|ליברצ'ה
קובץ:Michael York Allan Warren.jpg|מייקל יורק
קובץ:Sir George Solti 6 Allan Allan Warren.jpg|גאורג שולטי
קובץ:Terence Stamp Allan Warren.jpg|טרנס סטמפ
קובץ:Donald Pleasence Allan Warren edit.jpg|דונלד פלזנס
קובץ:Phyllis Diller Allan Warren.jpg|פיליס דילר
קובץ:George Burns Allan Warren.jpg|ג'ורג' ברנס
קובץ:John Gielgud Allan Warren.jpg|ג'ון גילגוד
קובץ:Sophia Loren L.A..jpg|סופיה לורן
קובץ:Leonard Bernstein Allan Warren.jpg|ליאונרד ברנשטיין
קובץ:Eartha Kitt Allan Warren.jpg|ארת'ה קיט
קובץ:Lee Remick Allan Warren.jpg|לי רמיק
קובץ:Sir Roger Moore Allan Warren.jpg|רוג'ר מור
קובץ:Paul Scofield Allan Warren.jpg|פול סקופילד
קובץ:George Cukor Allan Warren.jpg|ג'ורג' קיוקור
קובץ:Christopher Isherwood Allan Warren.jpg|כריסטופר אישרווד
קובץ:Britt Ekland Allan Warren.jpg|בריט אקלנד
קובץ:Douglas Fairbanks Jnr colour Allan Warren.jpg|דאגלס פיירבנקס ג'וניור
קובץ:Lorne Green Allan Warren.jpg|לורן גרין
קובץ:Lillian Gish Allan Warren.jpg|ליליאן גיש
קובץ:Sir Peter Ustinov Allan Warren.jpg|פיטר יוסטינוב
קובץ:Mickey Rooney 2 Allan Warren.jpg|מיקי רוני
קובץ:Stephane Grappelli Allan Warren.jpg|סטפן גרפלי
קובץ:Alec Douglas Home Allan Warren cropped.jpg|אלק דאגלס-יום
קובץ:Sir Alec Guinness Allan Warren.jpg|אלק גינס


## לקריאה נוספת
* *Nobs & Nosh – Eating with the Beautiful People*, 1974
* *Confessions of a Society Photographer*, 1976
* *The Dukes of Britain*, 1986
* *The Lady of Phillimore Walk (play)*, 1991
* *Dukes, Queens and Other Stories*, 1999
* *Strangers in the Buff*, August 2007
* *Carpet Dwellers*, October 2007
* *Nein Camp*, December 2012

## קישורים חיצוניים

* 

## הערות שוליים

קטגוריה:צלמים אנגלים
קטגוריה:שחקני קולנוע וטלוויזיה אנגלים
קטגוריה:צלמי דיוקן
קטגוריה:אנגלים שנולדו ב-1948